Κώστας Παπαϊωάννου (ποδοσφαιριστής)

Καριέρα 
Ο Παπαϊωάννου μεταγράφηκε στον Άρη από τον ΠΑΟΔ το καλοκαίρι του 1967 και είναι ένας από τους πρώτους σκόρερ στην ιστορία του συλλόγου. Αγωνίστηκε ως αριστερός εξτρέμ και την πρώτη του χρονιά με τους "κίτρινους" πέτυχε συνολικά δεκαεπτά γκολ σε όλες τις διοργανώσεις,Greece - Final Tables 1959-1999 - RSSSF σκοράροντας δύο φορές χατ-τρικ σε διάστημα τριών ημερών, στις 17 Μαρτίου 1968 εναντίον του Πανιωνίου για το πρωτάθλημα και τρεις ημέρες αργότερα εναντίον του Μεγάλου Αλεξάνδρου για το κύπελλο.Εφημερίδα Μακεδονία, 19/3/1968, Σελίδα: 4Εφημερίδα Μακεδονία, 21/3/1968, Σελίδα: 4

Τον Ιούνιο του 1968, αγωνίστηκε με την εθνική ομάδα Ενόπλων στην Τεχεράνη, η οποία κατέκτησε τον παγκόσμιο τίτλο νικώντας την Τουρκία με 4-1, με τον Παπαϊωάννου να πετυχαίνει το τέταρτο τέρμα της ομάδας.Τα έξι Παγκόσμια Κύπελλα της Εθνικής Ενόπλων - Sport-Retro.gr

Στις 22 Σεπτεμβρίου 1968, πέτυχε χατ-τρικ σε ευρωπαϊκό αγώνα, εναντίον της Χιμπέρνιαν από τη Μάλτα, όπου οι "κίτρινοι" κέρδισαν με 0-6.Εφημερίδα Μακεδονία, 24/9/1968, Σελίδα: 9 Εκείνη την περίοδο (1968-69), πέτυχε εννέα γκολ στο πρωτάθλημα της Α' εθνικής κατηγορίας, βοηθώντας την ομάδα του να γίνει η πρώτη εκτός Π.Ο.Κ. που τερμάτισε στην πρώτη τριάδα του ελληνικού πρωταθλήματος.Greece 1968/69 - RSSSF

Την επόμενη χρονιά, ο Παπαϊωάννου υπήρξε θεμέλιος λίθος για την κατάκτηση της τέταρτης θέσης στο ελληνικό πρωτάθλημα, καθώς σε τριάντα συμμετοχές πέτυχε εννέα γκολ.Greece 1969/70 - RSSSF Στις 21 Ιουνίου 1970, πέτυχε το νικητήριο γκολ της ομάδας του μέσα στο στάδιο Καραϊσκάκη, στον ημιτελικό του κυπέλλου, το οποίο ο Άρης κατέκτησε κερδίζοντας τον ΠΑΟΚ στον τελικό με 1-0.

Με την εθνική ομάδα αγωνίστηκε για πρώτη φορά στις 12 Μαρτίου 1969 στο Τελ Αβίβ, στον φιλικό αγώνα Ισραήλ-Ελλάδα 3-3 και για τρίτη και τελευταία στον φιλικό αγώνα Ελλάδα-Iταλία 2-1 στις 4 Μαρτίου 1972.Αγώνες Εθνικής 1966-1970 - ΕΠΟΑγώνες Εθνικής 1971-1975 - ΕΠΟ

Το 1970-71, ταλαιπωρήθηκε από τραυματισμούς, με χειρότερο αυτόν στον αγώνα με τον ΠΑΟΚ, όπου πέτυχε το νικητήριο γκολ της ομάδας του αλλά έπαθε κάταγμα δεξιάς κλείδας.Εφημερίδα Μακεδονία, 5/11/1970, Σελίδα: 5 Όταν επανήλθε, ο Μιχάλης Μπαλτατζής τον χρησιμοποίησε στον χώρο του κέντρου. Την επόμενη χρονιά, πέτυχε το νικητήριο γκολ του Άρη στον εκτός έδρας αγώνα κυπέλλου με τον Ολυμπιακό,Φωτογραφική αναδρομή: Οι νίκες του Άρη επί του Ολυμπιακού - ARIS.RE ενώ σκόραρε επτά γκολ σε 34 αγώνες πρωταθλήματος.Greece 1971/72 - RSSSF

Τις περιόδους 1972-73 και 1973-74, σκόραρε συνολικά δεκαπέντε φορές σε αγώνες πρωταθλήματος, αλλά την πρώτη εκ των δύο η απουσία σημαντικών παικτών της ομάδας λόγω τιμωρίας άφησε τον Άρη ένατο,Greece 1972/73 - RSSSF ενώ τη δεύτερη οι "κίτρινοι" τερμάτισαν για δεύτερη φορά στην ιστορία τους στην πρώτη τριάδα της Α' εθνικής.Greece 1973/74 - RSSSF

Το 1974-75, χαρακτήρισε τη σεζόν του ο τραυματισμός του στις 12 Ιανουαρίου 1975 στον Βόλο, ο οποίος τον άφησε εκτός αγωνιστικών χώρων μέχρι τα τέλη Μαρτίου. Εκείνη τη χρονιά, αγωνίστηκε σε δεκαεννέα αγώνες και πέτυχε πέντε γκολ.Greece 1974/75 - RSSSF Η επόμενη περίοδος ήταν και η τελευταία του με τον Άρη, με τελευταία του συμμετοχή στις 23 Μαΐου 1976, όπου οι "κίτρινοι" νίκησαν με 6-0 τον Απόλλων Αθηνών, με τον Παπαϊωάννου να πετυχαίνει το τελευταίο του τέρμα με τον Άρη στο 17ο λεπτό.Εφημερίδα Μακεδονία, 25/5/1976, Σελίδα: 4

Συνέχισε την αγωνιστική του καριέρα στον Παναιτωλικό, συμμετέχοντας σε 27 αγώνες πρωταθλήματος και σκοράροντας έξι φορές.Greece 1976/77 - RSSSF
Ολοκλήρωσε την καριέρα του, φορώντας τη φανέλα του Απόλλωνα Καλαμαριάς τη σεζόν 1977-78.http://www.facebook.com/photo?fbid=6882562318517348&set=gm.3090609357737727&idorvanity=2500665143398821

 Θάνατος 
Απεβίωσε στις 15 Ιανουαρίου 2024 σε ηλικία 79 ετών.

 Στατιστικά με τον Άρη 
ΔιοργάνωσηΑγώνεςΤέρματα Α' Εθνική  226  64 Κύπελλο Ελλάδας  20  12 Ευρωπαϊκοί αγώνες  12  3 Σύνολο  258  79
</div>

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιτωλικού
Κατηγορία:Επιθετικοί ποδοσφαιριστές